L'ASSOCIACIÓ TYRIUS D'ALAQUÀS RECAPTA 1974 EUROS PER  A LA LLUITA CONTRA EL CÀNCER
27/05/2022

# L'ASSOCIACIÓ TYRIUS D'ALAQUÀS RECAPTA 1974 EUROS PER A LA LLUITA CONTRA EL CÀNCER

*   27/05/2022
*   [Benestar social](/categoria/32/0/benestar_social)
*   [Imprimir](#)
*   Compartir
*    https://www.alaquas.org/documento.asp?id\_do=20638

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20638%2F0&title=Ajuntament%20d%27Alaqu%C3%A0s.%20Premsa.%20L%27ASSOCIACI%C3%93%20TYRIUS%20D%27ALAQU%C3%80S%20RECAPTA%201974%20EUROS%20PER%20A%20LA%20LLUITA%20CONTRA%20EL%20C%C3%80NCER)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20638/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20638/270520229_Form_4.jpg)](https://www.alaquas.org/ficheros/documentos/2022/2/20638/270520229_Form_10.jpg "<a href='https://www.alaquas.org/ficheros/documentos/2022/2/20638/270520229_Form_10.jpg' target=_blank><i class='fa fa-external-link' aria-hidden='true'></i>. L'ASSOCIACIÓ TYRIUS D'ALAQUÀS RECAPTA 1974 EUROS PER  A LA LLUITA CONTRA EL CÀNCER</a>")

Els fons obtinguts es destinaran a programes de detecció precoç de càncer de mama

L’Associació Tyrius d’Alaquàs ha tornat a mobilitzar-se per una bona causa: la recaptació de fons per a la lluita contra el càncer. A primera hora del matí d’ahir dijous 26 maig, l’Associació va instal·lar tres taules petitòries ubicades al Mercat Municipal, Correus i Policia Local del municipi per tal d’oferir  informació sobre aquesta malaltia als veïns i veïnes que es van apropar. Gràcies al treball de les seues sòcies i a la col·laboració ciutadana aconseguiren recaptar  1974 euros.

L’Alcalde d’Alaquàs, Toni Saura i les regidores de Salut, Sandra Conde i de Benestar Social Elena Solís també volgueren acompanyar a les sòcies en aquesta jornada de col·laboració que es du a terme en coordinació amb l'Associació Espanyola Contra el Càncer (AECC).

Des de l’Associació Tyrius d’Alaquàs han volgut agrair novament a tots els veïns i veïnes la seua col·laboració, que junt amb la participació activa de diversos establiments del municipi s’ha aconseguit recaptar fons que aniran destinats a programes de prevenció i informació, suport psicològic i social per a malalts i familiars, residències i pisos d'acollida. També es destinarà al finançament d'ajudes a la investigació, la promoció de programes de detecció precoç de càncer de mama i de cures pal·liatives a domicili per a malalts.

A més a més, l’Associació Tyrius sempre tan activa, celebrava el passat 21 de maig el seu tradicional Festival de Playbacks amb motiu de la festivitat de Santa Rita. En aquesta ocasió, es van recaptar 529 euros al llarg de la vesprada destinats a les persones refugiades d’Ucraïna que es troben a Alaquàs.